Medicinen er glemt ved Nytorv i det centrale Aalborg.

Hvis du finder en stor mængde medicin ved busskuret ved Linie 2 på Nytorv, bedes du venligst kontakte Nordjyllands Politi. En mand gjorde klokken 9.30 politiet opmærksom på, at han havde glemt seks flasker Metadon og 21 stykker Stesolidtabletter i busskuret. Det kan være farligt at indtage, og derfor skal man indlevere det på nærmeste apotek eller til politiet, hvis man er kommet i besiddelse af det.